2022.10.31.
HU
Az Európai Unió Hivatalos Lapja
C 418/49
Kereseti kérelmek A felperes azt kéri, hogy a Törvényszék: — helyezze hatályon kívül a megtámadott határozatot annyiban, amennyiben az e határozat 39. pontjában foglalt azon következtetés alapján, hogy „[a védjegybejelentő és a felszólaló] megjelölései összességében hasonlóak”, hatályon kívül helyezi a felszólalási osztály határozatát; — az EUIPO-t kötelezze a védjegybejelentő részéről felmerült költségek viselésére.
Jogalap — az (EU) 2017/1001 európai parlamenti és tanácsi rendelet 8. cikke (1) bekezdése b) pontjának és az Európai Unió Bírósága ítélkezési gyakorlatának megsértése.
2022. szeptember 1-jén benyújtott kereset – Carmeuse Holding kontra Bizottság (T-554/22. sz. ügy) (2022/C 418/63) Az eljárás nyelve: angol Felek Felperes: Carmeuse Holding SRL (Brassó, Románia) (képviselők: S. Olaru, R. Ionescu és R.
Savin ügyvédek) Alperes: Európai Bizottság
Kérelmek A felperes azt kéri, hogy a Törvényszék: — a megsemmisítés iránti jelen keresetet egyesítse a Carmeuse által a 2022. február 14-i 2022/C 160/09 bizottsági határozat ellen benyújtott keresettel, amely a T-385/22. sz.
ügy tárgyát képezi; — nyilvánítsa a keresetet elfogadhatónak és megalapozottnak; — semmisítse meg az európai uniós ügyleti jegyzőkönyv központi tisztviselőjének Bulgária, Csehország, Dánia, Németország, Észtország, Írország, Görögország, Spanyolország, Franciaország, Olaszország, Ciprus, Lettország, Luxemburg, Magyarország, Hollandia, Ausztria, Lengyelország, Portugália, Románia, Szlovákia, Finnország és Svédország nemzeti kiosztási táblája változásainak az európai uniós ügyleti jegyzőkönyvbe való bevezetésére történő utasításáról szóló, 2022. április 21-i bizottsági határozatot (1) annyiban, amennyiben az tévesen állapítja meg a felperes Valea Mare Pravatban, Fieniben és Chiscadagában lévő létesítményei részére a 2021 és 2025 közötti évek vonatkozásában ingyenesen kiosztandó egységek számát, és a következő csökkentéseket vezeti be: — 2021 és 2025 között minden egyes évre 5 444 ingyenes egység a Carmeuse Holding SRL – Valea Mare Pravat létesítmény vonatkozásában, amely a romániai Valea Mare Pravatban található, az uniós nyilvántartásban pedig ID 55 azonosító alatt szerepel; — 2021 és 2025 között minden egyes évre 4 667 ingyenes egység a Carmeuse Holding SRL – Fieni létesítmény vonatkozásában, amely a romániai Fieniben található, az uniós nyilvántartásban pedig ID 56 azonosító alatt szerepel; — 2021 és 2025 között minden egyes évre 3 473 ingyenes egység a Carmeuse Holding SRL – Chiscadaga létesítmény vonatkozásában, amely a romániai Chiscadagában található, az uniós nyilvántartásban pedig ID 57 azonosító alatt szerepel; — az alperest kötelezze a felperes részéről a jelen eljárásban felmerült költségek viselésére; — tegyen meg az igazságszolgáltatás érdekében szükséges minden további intézkedést.